শেষ ভরসা হয়ে ছিলেন মুশফিকুর রহিম। বেশ স্বাচ্ছন্দে খেলছিলেন তিনি। কিন্তু হঠাৎই খেই হারান। মাভুতার বলে বাউন্ডারি হাঁকাতে গিয়ে ওয়েলিংটন মাসাকাদজাকে ক্যাচ দিয়ে ফেরেন তিনি। এ পরিস্থিতিতে ব্যাটিং সত্ত্বাকে বের করে আনতে পারেননি মেহেদী হাসান মিরাজ। ফের শিকারী ব্রেন্ডন মাভুতা। তার বলে উইকেটের পেছনে রেজিস চাকাভাকে ক্যাচ দিয়ে ফেরেন তিনি। ফলে কতক্ষণের মধ্যে ইনিংস গুঁড়িয়ে যায়-সেই অপেক্ষা এসে দাঁড়ায়।